شەفەق نیوز/ دوای گواستنەوەی چوار بازیکەر، ئیرەنگە یانەی بەرشەلۆنە دەس لە سێ بازیکەرتر هەڵگرێد شایەت لە رووژەیل ئایندە یانەگە بیلنە جی.
رووژنامەیل ئێسپانیا بڵاوکردنە، یانەگە بڕیاردایە دەس هەڵگرێد لە هەریەک لە نیتۆی گۆڵچی و ئۆمتیت بەرگریکار  و ریکی پویگی یاریزان کڕ ناوەن.
نیتۆ ئەگەری هەس پەیوەنی وە یانەی ناپۆلی بکەێد و کیپا شوینی بگرێد ک گۆڵچی یانەی چێڵسییە.
دویەم بازیکەر ریکی پویگە یانەگە بیلێدە جی، یانەگە ئیرنگە ئامادەکاری ئەرا ئەو بازیکەرە کەێد یا وە خواستن بیەێدێ وە یانەیگ ، یا  تەنیا ئەرا یەک ساڵ گرێبەست نوو بکەێد.
سێیەم بازیکەر ئۆمتیتی بەرگریکارە، یانەگە ئەویش تواد گلەوبخوەد ئەرا یانەی وەرینی لیۆنی فەرەنسی، ک لەی یانەیە دەس وە بازیکردن کردیە.
